केंद्रीय मंत्री ने कहा कि रूसी कंपनियां भारत की सूचना प्रौद्योगिकी कंपनियों की विशेषज्ञता और सेवा का लाभ ले सकती हैं। दोनों देश की कंपनियां के लिए आईटी क्षेत्र के साफ्टवेयर और हार्डवेयर के क्षेत्र में सहयोग की संभावनाएं हैं। भारतीय फार्मा क्षेत्र का उल्लेख करते हुए प्रभु ने कहा कि भारतीय कंपनियां रूस के बाजार की आवश्यकताएं पूरी कर सकती हैं। उन्होंने कहा कि भारत के लिए रूस रक्षा उपकरण का प्राथमिक स्रोत हैं लेकिन रूसी कंपनियों को भारत में रक्षा उत्पादन संयंत्र स्थापित करने के संबंध में भी विचार करना चाहिए। भारत ने रक्षा उत्पादन क्षेत्र को विदेशी प्रत्यक्ष निवेश क लिए खोल दिया है। रूसी कंपनियां समर्पित रक्षा उत्पादन क्षेत्र में निवेश कर सकती हैं। इनके जरिए हेलिकाप्टर, परमाणु रिएक्टर और सौर पैनल के कलपुर्जों की आपूर्ति की जा सकती हैं।